
Λεονάρντο νιὰ Βίντσι 


ΛΕΟΝΑΡΝΤΟ, νόθος γιὸς τοῦ συμβολαιογράφου Léo ۵0 
O καὶ κάποιας Κατερίνας, γεννήθηκε στὸ Βίντσι, κοντὰ στὴ 
Φλωρεντία, τὸ 1452. "Εφηβος πιά, ὅταν ἐγκαταστάθηκε στὴ Φλω- 
ρεντία ὁ πατέρας του, τὸν ἀκολούθησε γιὰ νὰ μπῆ μαθητευόμενος 


στὸ ἐργαστήρι τοῦ Βερρόκκιο" ἐκεῖ, χάρη στὴν κοινωνική του τάξη, 


στὴν πλατιά του μόρφωση xai στὴ γοητεία ὁλόκληρης τῆς προσω- 
πικὀτητάς του, ξεχωρίζει σύντομα ἀπ᾽ ὅλους τοὺς συμμαθητές του. 
Βέβαια, ἐπιβάλλεται: προπαντὸς μὲ τ᾽ ἀσύγκριτα ζωγραφικά του 
προσόντα, σὲ σημεῖο ποὺ — σύμφωνα μ᾽ ἕνα θρύλο ποὺ ἀναφέρει 
ὁ Βαζάρι --- ὁ ἴδιος ὁ Βερρόκκιο ἀρνεῖται ἀπὸ τότε «νὰ ξαναπιά- 
ση τὸ χρωστήρα, ἀφοῦ 6 μαθητὴς ξεπέρασε τὸ δάσκαλο στὴν 
ἀπεικόνιση τοῦ ἀγγέλου στὴ Βάπτιση» (σήμερα στὴν [Πινακοθή- 
xn Οὐφφίτσι ). 

2۲۵ 1472 ὁ Λεονάρντο γράφεται στὸ μητρῶο τῶν ζωγράφων 
τῆς Φλωρεντίας. 2ٰ 0 1476, μὲ βάση μιὰ ἀνώνυμη καταγγελία, 
κατηγορεῖται γιὰ προσβολὴ τῶν ἠθῶν, ἀλλὰ ἀπαλλάσσεται ἀπὸ 
τὸ ἐφετεῖο. 2/rà 1481, oi καλόγεροι τοῦ Σὰν Ντονάτο, στὸ Xxo- 
πέτο, τοῦ παραγγέλνουν μιὰ εἰκόνα γιὰ τὴν. Αγία Τράπεζα τῆς 
ἐκκλησίας τοῦ μοναστηριοῦ τους, τὴν Προσκύνηση τῶν Μάγων 

/ y M Z > / M » > ۱ 
(σήµερα βρίσκεται στὴν [Πινακοθήκη Οὐφφίτσι). Τὸ ἔργο αὐτὸ 
ἔμεινε μισοτελειωμένο γιατὶ ὁ Λεονάρντο ἔφυγε γιὰ τὸ Μιλάνο. 
"O νεαρὸς καλλιτέχνης πῆγε σὰν ἀπεσταλμένος ἀπὸ τὸν Λορέντσο 
τὸ Μεγαλοπρεπῆ στὸν Λουδοβίκο Σφόρτσα, τὸν ἐπονομαζόμενο 
Mago, γιὰ νὰ προσφέρη στὸν ἄρχοντα τοῦ Μιλάνου μιὰ λύρα, 
γιατί, καθὼς βεβαιώνει ἕνας σύγχρονός του, «ἦταν μοναδικὸς 
(ὁ Λεονάρντο) στὸ νὰ παίζη αὐτὸ τὸ ὄργανο». ۰ Αφοῦ τέλειωσε 
τὴν ἀποστολή του, 6 Λεονάρντο παρέμεινε στὴ Λομβαρδία, προσ- 

/ \ € / \ ۵ ~ ۱ / 
φέροντας τις ὑπηρεσίες του στὸν Aovöoßixo Mañoo. Τὸ γράμμα 

\ ~ > M \ / \ > M / 
ποὺ τοῦ ἔστειλε, καὶ ποὺ περιέχεται στὸν € Ατλαντικὸ Κώδι- 
xa» («Codice Atlantico»), θεωρεῖται σήμερα αὐθεντικό, ἂν ὄχι 
αὐτόγραφο. δ᾽ αὐτό, 6 Λεονάρντο ἀπαριθμεῖ ὅλους τοὺς τομεῖς 
στοὺς ὁποίους μπορεῖ νὰ προσφέρη χρήσιμες ὑπηρεσίες: σὰν 
στρατιωτικὸς μηχανικός, πολέμαρχος, ὁπλοποιὸς καί, σὲ περίοδο 
εἰρήνης, σὰν «συνθέτης» κτιρίων, ὑδρολόγος μηχανικός, ζωγράφος 

\ / / \ / ~ / / 2.7 / M 
καὶ γλύπτης! To τέλος τοῦ δέκατου πέμπτου αἰώνα βρίσκει τὸν 
«Λεονάρντο σὲ μεγάλη δραστηριότητα, στὴ Λομβαρδία. Katayive- 
ται μὲ θέματα ἀρχιτεκτονικῆς σχετικὰ μὲ τὸν καθεδρικὸ ναὸ τοῦ 
Μιλάνου, μὲ τὸν καθεδρικὸ ναὸ καὶ μὲ τὸν Ilóoyo τῆς Παβίας, 
ζωγραφίζει τὴν Παρθένο τῶν Βράχων καὶ τὸ Μυστικὸ Δεῖπνο 

\ \ "4 نہ‎ / M / / I / ۱ 2 / 
γιὰ τὸ μοναστήρι τῆς Závra Μαρία ντέλλε I πράτσιε καὶ ὀργανώ- 

Λεονάρντο 


νει τὶς γιορτὲς τῆς Αὐλῆς τῶν ὀφόρτσα, στὶς ὁποῖες εἶναι ταυτό- 
3 / A / e \ ~ / 

Xoova ἐνδυματολόγος καὶ σκηνοθέτης: ἡ «Γιορτὴ τοῦ llapaósí- 

σου», ποὺ δόθηκε στὶς 13 ᾿Ιανουαρίου 1490, ἄφησε ἐποχή. 

To 1499 6 Λουδοβίκος ὁ Matooc ἐγκαταλείπει τὸ Μιλάνο γιατὶ 
πλησίαζαν ta γαλλικὰ στρατεύματα. Φοβούμενος τὴν ἐκδίκηση 
- 5 ~ ~ / e / 7 X \ 7 
τῶν ἐχθρῶν τοῦ Λουδοβίκου ὁ Λεονάρντο φεύγει γιὰ τὴ Βενετία. 

"() » e / / ~ \ / \ / 
co ἔλειπε, ol ᾖ άλλοι τοξότες πῆραν γιὰ σημάδι καὶ κατέστρε- 
φαν τὸ γύψινο πρόπλασμα τοῦ ἔφιππου ἀγάλματος τοῦ Φραγκί- 
oxov ὀφόρτσα, γιὰ τὸ ὁποῖο ὁ Λεονάρντο εἶχε δουλέψει δεκαεφτὰ 
χρόνια. OL περιπλανήσεις του θὰ κρατήσουν κάμποσα χρόνια. 
δ τὴν ἀρχὴ πηγαίνει στὴ Mavrova, στὴν ὑπηρεσία τῆς ᾿Ισαβέλ- 
λας vv "Kote, ποὺ τῆς ἔκανε ἕνα σχέδιο γιὰ προσωπογραφία (χω- 
οἷς τελικὰ νὰ ἐκτελέση τὸν πίνακα). Meta ἀπὸ μιὰ σύντομη naoa- 
μονὴ στὴ Βενετία, ὅπου ζητοῦν τὴ γνώμη του γιὰ τὶς ὀχυρώσεις 
τῶν ἀνατολικῶν συνόρων ποὺ ἀπειλοῦνταν ἀπὸ τοὺς Τούρκους, 
ξαναγυρίζει στὴ Φλωρεντία, ὅπου εἶχε πάει καὶ τὸ 1499, σὰν εἰδι- 
κὸς στὴν ἀρχιτεκτονική. Apo ἔμεινε γιὰ λίγο στὴν πρωτεύουσα 
τῆς Τοσκάνης, τὸν βλέπουμε ὕστερα στὴν ἐπαρχία τῆς Ρωμανίας 
σὰν ἀρχιμηχανικὸ στὶς ὀχυρώσεις τοῦ Καίσαρα Βοργία. Mé τὸ 
θάνατο ὅμως τοῦ πατέρα του, τοῦ πάπα ᾿ Αλέξανδρου ZT’, ἔκλει- 
σε κι ἢ τύχη τοῦ φιλόδοξου στρατηγοῦ: ἔτσι ὁ Λεονάρντο Eava- 
γυρίζει στὴ Φλωρεντία τὸ 1503, ὅπου μένει μέχρι τὸ 1506. ° Εκεί- 

\ 9 ۱ / ۱ e r > 1 ۱ 7 / 
γη τὴν ἐποχὴ ζωγραφίζει τὴν “Ayia "Αννα, ποὺ τὸ προσχέδιό της 
/ A 7 e / — ? \ / 
βρίσκεται στὸ Λονδίνο. “H Δημοκρατία τοῦ παραγγέλνει τὴ ueyá- 
An τοιχογραφία τῆς Μάχης τοῦ ᾿Ανγκιάρι γιὰ νὰ τοποθετηθῆ 
ἀπέναντι ἀπὸ τὴ Μάχη τῆς Κασσίνα τοῦ Μιχαὴλ " Ayyekov, στὴν 
αἴθουσα τοῦ Μεγάλου Zvußoviiov τοῦ ᾿Ανακτόρου τῆς ۵6 
({!αλάτσο Βέκκιο). ᾿Αλλὰ ὁ Λεονάρντο δοκίμασε μιὰ νέα τεχνικὴ 
καὶ ἡ τοιχογραφία ἄρχισε γρήγορα νὰ χαλάη. “Yoteo” ἀπὸ λίγα 
χρόνια καταστράφηκε ὀριστικά. Αὐτὴ τὴν ἐποχὴ ἀρχίζει τὴν 
προσωπογραφία τῆς Τζιοκόντας, ποὺ δὲ θὰ τὴν παραδώση ποτὲ 
5 > ~ [Μή . lA ۱ ۱ ۱ / ۱ / . 
o” ἐκεῖνον ποὺ τὴν παράγγειλε καὶ θὰ τὴν πάρη στὴ lL'aAMa walt 
μὲ τὰ ἄλλα προσφιλῆ του ἀντικείμενα. Τὸ Μάιο τοῦ 1506 ζητάει 
۱ » 5 ۱ ۱ ۱ / 5 . / A 
προσωρινὴ ἄδεια ἀπὸ τὴ Φλωρεντινὴ Δημοκρατία γιὰ νὰ πάη στὸ 
Μιλάνο và τακτοποιήση κάτι ὑποθέσεις ποὺ εἶχαν μείνει ἐκκρε- 
μεῖς ἀπὸ τότε ποὺ ἔφυγε βιαστικά, τὸ 1499. Πραγματικά, λίγο 


πρὶν ἀπὸ τὴ φυγή του, ὁ δούκας τοῦ εἶχε χαρίσει ἕνα ἀμπέλι 
ἔξω ἀπὸ τὴ Λουδοβίκεια Πύλη, σὲ ἀναγνώριση τῶν ὑπηρεσιῶν 
του: ἀπὸ τὴν ἄλλη μεριά, ὁ Λεονάρντο εἶχε κι ἕνα λογαριασμὸ μὲ 
τοὺς καλόγερους τοῦ Αγίου Φραγκίσκου σχετικὰ μὲ τὸν πίνακα 
‘H Παρθένος τῶν Βράχων. 210 Μιλάνο ἔρχεται σ᾽ ἐπαφὴ μὲ τοὺς 
Γάλλους, κι ὁ ἴδιος 6 ἄρχοντας τοῦ δουκάτου, ὁ Κάρολος τῆς 
᾿Αμπουάζ, ζητάει ἀπὸ τὴ Φλωρεντινὴ Δημοκρατία παράταση τῆς 
ἄδειας τοῦ Λεονάρντο' λίγο ἀργότερα τὸ αἴτημα τὸ ἐπανέλαβε 
καὶ τὸ ὑποστήριξε ὁ ἴδιος ὁ βασιλιὰς τῆς Ι᾽αλλίας, Λουδοβίκος 
ΙΒ’. Ανάμεσα στὰ 1507 καὶ 1508, 6 Λεονάρντο περνᾶ λίγο και- 
00 στὴ Φλωρεντία γιὰ νὰ κανονίση μὲ τ᾽ ἀδέλφια του τὴν πατρικὴ 
κληρονομιά, καὶ μετὰ ξαναγυρίζει στὸ Μιλάνο, ὅπου θὰ μείνη γιὰ 
πολλὰ χρόνια μὲ τὸν τίτλο τοῦ «τακτικοῦ ζωγράφου καὶ µήχανι- 
κοῦ», μ᾽ ἕναν ἄνετο καὶ σταθερὸ μισθὸ καὶ μὲ ὅλα τὰ µέσα γιὰ νὰ 
χαταγίνεται ἐλεύθερα μὲ τὶς ἐπιστημονικές του ἔρευνες ἢ μὲ ἔργα 
σὰν ἐκεῖνο τῆς διευθέτησης τοῦ ρεύματος τοῦ ποταμοῦ ۰ 

To 1512, ἢ παλινόρθωση τῶν Σφόρτσα ὑποχρεώνει τὸν :Ἰεονάρ- 
ντο, ποὺ εἶχε «ἐκτεθῆ» μὲ τοὺς | άλλους, νὰ φύγη ἀπὸ τὸ Μιλά- 
νο ἄλλη μιὰ φορά. Aro τὸ 1513 de τὸ 1516 βρίσκεται στὴ Ρώμη 
καὶ κατοικεῖ στὸ ᾿ Ανάκτορο ἨΜπελβεντέρε, ὡς προστατευόμενος 
τοῦ Τζουλιάνο τῶν Μεδίκων, ἀδελφοῦ τοῦ πάπα Λέοντος I’. Aù- 
τὸ τὸν καιρὸ παραμερίξει τὴ ζωγραφική, ἀνοίγει ἕνα ἐργαστήρι 
μεγεθυντικῶν κρυστάλλων καὶ παίρνει ἐργάτες. O0 Ραφαὴλ τοῦ xá- 
νει τὴν ἐξαιρετικὴ τιμὴ νὰ δώση τὰ χαρακτηριστικά του στὸν 
Πλάτωνα τῆς Σχολῆς τῶν ᾿Αθηνῶν. 'O Λέων I' ὅμως δὲν ἐν- 
διαφέρεται γιὰ τὶς ἐπιστημονικὲς ἔρευνες τοῦ Λεονάρντο. IV aù- 
τό, μετὰ τὸ θάνατο τοῦ προστάτη του, ὁ καλλιτέχνης δὲ διστάζει 
νὰ δεχτῆ τὴν πρόσκληση τοῦ Φραγκίσκου A’. To 1516 φεύγει 
ἀπὸ τὴν “Italia γιὰ πάντα, walt μὲ τὸν πιστό του μαθητὴ ۸۷۰۸۲٤ 
πηγαίνει στὸν πύργο τοῦ KAov (εἶναι ἀνοιχτὸς γιὰ τὸ κοινὸ καὶ 
λέγεται σήμερα «Clos Luce»), κοντὰ στὴν ᾿Αμπουάξ, παίρνοντας 
Mall τοὺς πιὸ ἀκριβούς του πίνακες, τὰ σκίτσα καὶ τὰ χειρόγρα- 
φα, ποὺ θὰ τ᾽ ἀφήση γιὰ κληρονομιὰ στὸν ἀγαπημένο του μαθητή. 

/]έθανε στὶς 2 Μαΐου τοῦ 1519 καὶ θάφτηκε, σύμφωνα μὲ τὴν 
ἐπιθυμία του, στὸ περιστύλιο τοῦ μοναστηριοῦ δαἰν- Φλοραντὲν 
στὴν ° Αμπουάζ. 


Dr. MINA BACCI 


CO Ζωγράφος ἔχει ἀξία πόνο σὰν εἶναι οἰκουπενικὸς» 


Α ΥΤΟΣ ὁ φαινομενικὰ φιλόδοξος καὶ ἁλαζονικὸς ἴσχυρι- 
σμός, ποὺ φαίνεται νὰ ἐξηγῆ ἀπόλυτα τὸ γιατὶ ὑμνήθηκε 
τόσο ὁ οἰκουμενικὸς χαρακτήρας τοῦ Λεονάρντο, καθρεφτί- 
ζει τὸ πάθος καὶ τὴν ταπεινοσύνη μὲ τὴν ὁποία ὁ καλλιτέχνης 
μελετοῦσε καθετὶ ποὺ ἔβλεπε, καθὼς μαρτυροῦν τὰ ἀμέτρητα 
σχέδιά του κι ἐπιβεβαιώνουν τὰ πολυποίκιλα ἐνδιαφέροντά τοῦ 
σὰν βοτανολόγου, ἀνατόμου, γεωλόγου καὶ μηχανικοῦ. 


ΜΥΘΟΣ τοῦ Λεονάρντο ντὰ Βίντσι --- πνεύματος οἰκουμε- 
νικοῦ καὶ ξεχωριστοῦ πρωτοπόρου --- δημιουργήθηκε στὰ 
τέλη τοῦ δέκατου ἔνατου αἰώνα, τότε ποὺ πίστεψαν πὼς ÓVO- 
κάλυψαν στὸν καλλιτέχνη τὴν πιὸ ὁλοκληρωμένη καὶ πιὸ ٦۰۳ 
AN ἔκφραση τοῦ ἀνθρώπου τῆς ᾿Αναγεννήσεως καὶ πὼς ὃ ἴδιος 
συγκέντρωνε ὅλες τὶς κατακτήσεις τῆς ἀνθρωπότητας: περα- 
σμένες, τωρινὲς καὶ μελλοντικές. Στὴν πραγματικότητα, ὃ Λεο- 
νάρντο ἦταν γεμάτος ἀντιφάσεις.καὶ ἀβεβαιότητες, γεμάτος ἄνη- 
συχίες κι ἀμφιβολίες, ποὺ δὲν ταιριάζουν καὶ τόσο μὲ τὴν εἰκόνα 
τοῦ ὑπερτέλειου ὑπεράνθρωπου ποὺ ἔπλασαν yr αὐτόν. Στοὺς 
στοχασμούς tou κυριαρχεῖ ἡ ἀναζήτηση τῆς ὁλοένα τελειότε- 
puc ἐκφράσεως. Στὶς ἀποσπασματικές του σημειώσεις, ἢ ἔπι- 
στημονικὴ παρατήρηση ἐναλλάσσεται μὲ φιλοσοφικοὺς στοχα- 
σμούς, ἢ ἀνατομία ἑνὸς ἀνθρώπινου σώματος ἀκολουθεῖ ἕνα 
κείμενο σφοδρῆς κριτικῆς, τὸ σχέδιο μιᾶς πολεμικῆς μηχανῆς 
μένει στὴ μέση γιὰ v’ ἀρχίση ἡ ποιητικὴ περιγραφὴ ἑνὸς λου- 
λουδιοῦ... ᾿Αλλὰ καὶ στὴ ζωγραφικὴ εἶναι ἀνικανοποίητος. “O 
καλλιτέχνης δοκιμάζει νέους τρόπους, συχνὰ καταστρεπτικούς, 
ἀφήνει τὰ ἔργα του μισοτελειωμένα ἢ δὲν τ᾽ ἀρχίζει ποτέ, 
ὅπως δείχνουν τὰ τόσα σκίτσα καὶ σχέδια ποὺ ἔμειναν σ᾽ αὐτὸ 
τὸ στάδιο, ἐνῶ ἀντίθετα ἀφιερώνεται στοὺς πίνακες ποὺ τοῦ 
ἀρέσουν, τοὺς προσέχει μέχρι τὶς τελευταῖες τους λεπτομέρειες 
καὶ τοὺς δίνει μ᾽ ἁπλοχεριὰ ὁλόκληρη τὴν ἀγάπη του. 
᾿Ακόμα κι ὁ Βαζάρι, ποὺ χαρακτήριζε τὸν Λεονάρντο vta Βίντσι 
σὰν καλλιτέχνη «ἀληθινὰ θαυμάσιο καὶ οὐράνιο» (στὴν πρα- 
γματικότητα ἔκανε τοὺς ἴδιους διθυραμβικοὺς ἐπαίνους 6 ὅλους 
τοὺς «θεσπέσιους» Ἰταλοὺς καλλιτέχνες τοῦ δέκατου ἕκτου αἰώ- 
να), εἶχε τὴ σύνεση và προσθέση πὼς ó Λεονάρντο «θὰ εἶχε 


(Λεονάρντο ντὰ Βίντσι) 


μεγάλο ὄφελος ἂν ἦταν λιγότερο ἀσταθὴς καί πολυπράγμων. 
Γιατὶ καταπιανόταν μὲ πολλὰ πράγματα καί, μόλις τ᾽ ἄρχιζε, 
τὰ ἐγκατέλειπε...». 

Ἡ «ἀπομυθοποίηση» τῆς προσωπικότητας τοῦ Ντὰ Βίντσι 
ἄρχισε στὰ 1906 μὲ μιὰ ξακουστὴ διάλεξη τοῦ Μπενεντέτο 
Κρότσε, ποὺ εἶχε γιὰ θέµα τὰ ὅρια τοῦ Λεονάρντο ὡς φιλόσο- 
φου, καὶ συνεχίστηκε μέχρι σήμερα μὲ διάφορες εὐκαιρίες. 
Ἔγινε ἀνάλυση σχεδὸν ὅλων τῶν πλευρῶν τῆς προσωπικότητας 
τοῦ δασκάλου, μὲ σκοπὸ νὰ βρεθῆ τὸ πραγματικό του πρόσωπο. 
Κανεὶς δὲν εἶχε τὴν πρόθεση νὰ διαλύση συστηματικὰ ἕνα 
προσφιλῆ θρύλο, οὔτε καὶ νὰ δείξη πνεῦμα ἀντιλογίας. «Νὰ 
ξαναβάλουµε τὸν Λεονάρντο στὴν ἐποχή TOV, στὸ συγκεκριμένο 
ἱστορικό του πλαίσιο, νὰ τοῦ δώσουμε τὶς ἀνθρώπινες διαστά- 
σεις του πέρα ἀπὸ κάθε μύθο, αὐτὸς εἶναι ἴσως 6 καλύτερος τρό- 
πος γιὰ νὰ τιμήσουμε ἕναν ἄνθρωπο ποὺ εἶχε ὃ ἴδιος ἰδιαίτερα 
ἀνεπτυγμένη τὴν αἴσθηση τοῦ μέτρου», ἔγραφε ὁ Garin τὸ 
1952, σὲ μιὰ βαθυστόχαστη µελέτη του μὲ θέμα τὸν πολιτισμὸ 
τῆς Φλωρεντίας στὰ τέλη τοῦ δέκατου πέμπτου αἰώνα, μὲ τὴν 
εὐκαιρία τῶν πεντακοσίων χρόνων ἀπὸ τὴ γέννηση τοῦ Ντὰ 
Βίντσι. 

Ὁ Λεονάρντο ντὰ Βίντσι ἀποτελεῖ τὸ πιὸ χαρακτηριστικὀ 
δεῖγμα τοῦ φλωρεντινοῦ πολιτισμοῦ τοῦ τέλους τοῦ δέκατου 
πέμπτου αἰώνα: ἐκφράζει τὸν τύπο τοῦ ἄνθρωπου αὐτῆς τῆς no- 
χῆς, ποὺ δείχνει περιέργεια γιὰ ὅλα κι εἶναι σίγουρος γιὰ τὴ 
δύναμή του καὶ γιὰ τὴν εὐφυΐα του. ᾿Αλλὰ ταυτόχρονα καθρε- 
φτίζει τὴν κρίση ποὺ ἔρχεται, τὴ βαθιὰ ταραχὴ ἑνὸς κόσμου ποὺ 
ἀκόμα δὲ βρῆκε τὸ σημεῖο τῆς ἰσορροπίας του, τὸ δρόμο μιᾶς 
ὁλοκληρωτικῆς καὶ ὁριστικῆς ἀνανέωσης. Θὰ χρειαστῆ νὰ περά- 
ση ἀκόμα ἕνας αἰώνας ὡσότου φτάση ἢ ἀνθρωπότητα στὴ νέα 
ἐπιστήμη τοῦ Γαλιλαίου καὶ στὴν ἐπαναστατικὴ ζωγραφικὴ 
τοῦ Καραβάτζιο. 

Ἐφαρμόζοντας τὴν ἀρχὴ ποὺ λέει ὅτι ἕνας καλὸς ζωγράφος 
πρέπει νὰ ξεκινάη ἀπὸ τὴν ἴδια του τὴν ἐμπειρία, ἀπὸ τὴν προ- 
σωπική του ἐπαφὴ μὲ τὴ φύση, «γιατὶ ἡ ζωγραφική του θὰ ἔχη 
πολὺ μικρὴ ἀξία ἂν παίρνη γιὰ πρότυπα τὰ ζωγραφικὰ ἔργα 
τῶν ἄλλων», 6 Λεονάρντο βρέθηκε σὲ ἴση μοίρα μὲ τὸν Τζιόττο 

καὶ μὲ τὸν Μαζάτσιο: εἶχε, ὅπως κι ἐκεῖνοι, μεγάλη ἐπίδραση 
στὰ καλλιτεχνικὰ γεγονότα τῆς ἐποχῆς tov: ὅμως, ἀντίθετα 
ἀπ᾿ αὐτούς, ἐκεῖνος δὲν ἐπιδίωξε νὰ κυριαρχήση στὴν ἐποχή 
του. Αλλωστε σ᾽ αὐτὸ θὰ τὸν ἐμπόδιζε ὁ κλειστὸς καὶ ἀριστο- 
κρατικὸς χαρακτήρας του, ποὺ ἔκλινε περισσότερο στὴν κριτι- 
κὴ παρὰ στὴ νεωτεριστικὴ ὁρμή, περισσότερο στὴ θεωρία 
παρὰ στὴν πράξη, περισσότερο στὴν ἀμφιβολία παρὰ στὴν ἐπι- 
βεβαίωση μιᾶς ἰδέας. 


ΠΑΙΝΟΝΤΑΣ σὲ ἡλικία δεκατεσσάρων μάλλον χρονῶν 

στὸ ἐργαστήρι τοῦ Βερρόκκιο, τοῦ πιὸ διάσημου ζωγρά- 
φου ἐκείνης τῆς ἐποχῆς, δούλεψε μὲ τὸ δάσκαλο καὶ τοὺς μα- 
θητές του καὶ ἄρχισε νὰ ἐξασκῆ τὴν ἐπιδεξιότητα τοῦ μολυβιοῦ 
του πάνω στοὺς πίνακες τοῦ ὀνομαστοῦ Φλωρεντινοῦ καὶ πάνω 
στὰ ἐγκαταλειμμένα προπλάσµατα τῶν γλυπτῶν του. CO Co- 
γράφε ἀνατόμε, πρόσεξε μὴ γίνης σκληρόγραμμος ἀπὸ τὴν 
ὑπερβολικὴ γνώση τῶν ὀστῶν, τῶν μυῶν καὶ τῶν τενόντων!», 
θὰ γράψη ἀργότερα, φέρνοντας ἴσως στὸ νοῦ του τὴν ἀτμόσφαι- 
ρα ποὺ ἐπικρατοῦσε στὸ ἐργαστήρι τοῦ Βερρόκκιο, τὴ σκληρὴ 
χάραξη τῆς γραμμῆς, τὴν ἀδυσώπητη ἀνατομικὴ μελέτη τῆς 
φλωρεντινῆς ζωγραφικῆς καὶ γλυπτικῆς τῆς ἐποχῆς ἐκείνης. “O 
Λεονάρντο ντύνει τοὺς γυμνοὺς σκελετοὺς τῶν προσώπων τοῦ 
δασκάλου του: τοὺς στεφανώνει μ᾽ ἕνα φῶς πιὸ ἀνάλαφρο, χω- 
pig ὡστόσο ν᾽ ἀπαρνιέται τὴν παράδοση τοῦ ὡραίου σχεδίου 
καὶ τῆς φωτοσκιάσεως τῆς φλωρεντινῆς σχολῆς. Στὴν ἀρχὴ 
τῆς σταδιοδρομίας του ἀνήκει χωρὶς ἄλλο f Ilavayia Μπενουά, 
στὸ Λένινγκραντ, ποὺ ἡ ρομαντικὴ ἀρχιτεκτονική της καὶ τὸ 
λεπτεπίλεπτο πρόσωπό της εἶναι σὲ ὅλα ἀντάξια τοῦ νεαροῦ 
μαθητῇ. Ἡ //avayía τῆς Π]λατείας παραγγέλθηκε στὸν Βερρόκκιο 
γιὰ τὸν καθεδρικὸ ναὸ τῆς Πιστόια, ἀλλὰ ζωγραφίστηκε, σύμ- 
pava μὲ ὅλες τὶς ἐνδείξεις, ἀπὸ τὸ μέτριο ζωγράφο Λορέντσο 
val Kpevu ἡ πρεντέλα τοῦ ἔργου αὐτοῦ, γνωστὴ σὰν ὁ Μικρὸς 
Βὐαγγελισμός, σήμερα στὸ Λοῦβρο, ἀντιγράφει σὲ μικρότερο 
μέγεθος καὶ σχηματικότερα τὸν περίφημο Εὐαγγελισμὸ τῆς 
Πινακοθήκης Οὐφφίτσι. ᾿Αλλὰ τὸ πιὸ ὀνομαστὸ ἔργο αὐτῆς 
τῆς συνεργασίας παραμένει Y Βάπτιση τοῦ Χριστοῦ (σήμερα 
στὴν Οὐφφίτσι), ποὺ χρωστᾶ στὸν Λεονάρντο τὴν ξανθὴ καὶ τρυ- 
φερὴ ὁμορφιὰ τοῦ ἀγγέλου ot ἀριστερά, καθὼς ἴσως καὶ τὸ 
τοπίο τοῦ βάθους, ὅπου τὰ βουνὰ σβήνουν μέσα στὴν ἐλαφριὰ 
καταχνιὰ τῆς ἀτμόσφαιρας. Τὰ πρῶτα προσωπικὰ καὶ ἀνεξάρ- 
tnta ἔργα τοῦ καλλιτέχνη — f JJavayía τοῦ Μονάχου καὶ ἡ 
[[avayía τοῦ Λένινγκραντ, ὁ Εὐαγγελισμὸς τοῦ Μοντεολιβέτο, 
σήμερα στὴν Οὐφφίτσι --- εἶναι ἀκόμα διαποτισµένα βαθιὰ ἀπὸ 
τὴ φλωρεντινὴ σχολὴ τοῦ δέκατου πέμπτου αἰώνα. ᾿Αρκεῖ νὰ 


παρατηρήσουμε TOV τύπο τῶν προσώπων καὶ μέχρι τὸν ἀρχαιο- 
λογικὸ χαρακτήρα τῆς σαρκοφάγου-ἀναλογίου τοῦ “ὐαγγελι- 
σμοῦ, τόσο συγγενικῆς μὲ τὴν μπρούντζινη σαρκοφάγο τοῦ Ἰωάν- 
νη καὶ τοῦ Πέτρου τῶν Μεδίκων, ποὺ ὁ Βερρόκκιο εἶχε ἐκτελέ- 
σει τὸ 1472 γιὰ τὸ παλιὸ Ἱεροφυλάκιο τοῦ ᾿Αγίου Λαυρεντίου. 
Στὰ φτερὰ τῶν ἀγγέλων βλέπουμε τὴν ἀντανάκλαση τῶν σπου- 
δῶν τοῦ γιὰ τὸ πέταγμα τῶν πουλιῶν, ποὺ τόσο τὸν συνάρπαζε. 
«Θὰ πετάξη τὸ μεγάλο πουλὶ ποὺ θὰ γεμίση τὸν κόσμο μὲ τὴ 
φήμη του», θὰ γράψη ó Λεονάρντο στὸν «Κώδικα γιὰ τὸ πέτα- 
ypa τῶν πουλιῶν» («Codice del volo degli uccelli»). Δὲν πρέπει 
νὰ δοῦμε σ᾽ αὐτὰ τὰ λόγια μόνο μιὰ λαμπρὴ προφητεία, ἀλλὰ 
καὶ τὸ φλογερό του πόθο νὰ ἀποσπάση ἀπὸ τὸν τέλειο unya- 
νισμὸ τοῦ φτεροῦ τὸ μυστικό, μὲ τὸ ὁποῖο φανταζόταν πὼς τὸ 
ὄνειρο τοῦ Ἴκαρου θὰ γινόταν πραγματικότητα καὶ ἡ πτήση 
τοῦ ἀνθρώπου δυνατή. 

᾿Απὸ τὴν ἐποχὴ ἐκείνη χρονολογεῖται καὶ ἡ προσωπογρα- 
pia τῆς Ἰζινέβρα Ἠπέντσι (Βαντούτς, Μουσεῖο Λίχτενσταϊν). 
Παράλληλα μὲ τὴν ἀδυσώπητη φλωρεντινὴ τεχνικὴ τῆς μελέ- 
της τῶν φυσιογνωμιῶν «μὲ φλαμανδικὸ τρόπο», ὁ Λεονάρντο 
ντὰ Βίντσι δίνει τώρα πιὰ σ᾽ αὐτὸ τὸ πρόσωπο κάτι τὸ ἀσύλλη- 
πτο καὶ ἀπροσδιόριστο, ποὺ θὰ ὁλοκληρωθῆ στὴν Τξιοκόντα. 
«Φαντάσου τὰ πρόσωπα τῶν ἀντρῶν καὶ τῶν γυναικῶν τὴν ὥρα 
ποὺ νυχτώνει, στὸ δρόµο, μὲ γκρίζο οὐρανό... τί χάρη καὶ τί 
γλυκύτητα τὰ φωτίζει!... αὐτὴ εἶναι ἡ τέλεια ἔκφραση», σηµειώ- 
vet ὁ Λεονάρντο στὸ «Χειρόγραφο A» τῆς Ἐθνικῆς Βιβλιοθή- 
κης τῶν Παρισίων, καὶ ἀκριβῶς αὐτὸ τὸ ἀνάλαφρο χάδι τοῦ 
ἀμυδροῦ φωτὸς στεφανώνει τὸ πρόσωπο τῆς γυναίκας. Τὸ ἁπα- 
AO σκίασµα τῆς ἀτμόσφαιρας, τὸ περίφημο «σφουμάτο» (sfu- 
mato) τοῦ Ντὰ Βίντσι, δὲν εἶναι ἀποτέλεσμα μετεωρολογικῆς 
μελέτης, δὲν ξεφεύγει ἀπὸ τὴν παράδοση τῆς Τοσκάνης τοῦ té- 
λους τοῦ δέκατου πέμπτου αἰώνα, ποὺ θεωρεῖ τὸ σχέδιο καὶ τὴ 
φωτοσκίαση σὰν τὶς δυὸ κύριες ἐκφραστικὲς ἀξίες. «Μὴν κάνης 
πὼς ζωγραφίζεις διάφανα φύλλα στὸν ἥλιο, γιατὶ αὐτὰ γίνονται 
θαμπά», γράφει 6 Λεονάρντο σ᾽ ἕνα ἄλλο µέρος τῆς «Πραγμα- 
τείας γιὰ τὴ Ζωγραφική»: συμβουλεύει νὰ μὴ δημιουργοῦνται 
καθαρὰ «ἐμπρεσιονιστικὲς» ἐντυπώσεις καὶ βυθίζει τὰ πρόσωπά 
του σὲ ἀποχρώσεις ποὺ θυμίζουν δειλινό. Στὰ χειρόγραφά του 
Ó μεγάλος ζωγράφος ἀναπτύσσει διεξοδικὰ τὶς ἐντυπώσεις ποὺ 
προκαλοῦν ἢ σκιὰ καὶ τὸ φῶς, προσδιορίζοντας μὲ ὑπερβολικὲς 
λεπτομέρειες τὴν «πρωτόγονη», τὴν «ἀντανακλαστικὴ» καὶ τὴν 
«ἁπλὴ» σκιά. Στὴ συνέχεια ὅμως τονίζει ὅτι «ἕνα μεγάλο καὶ 
ὡραῖο φῶς, ὄχι πάρα πολὺ δυνατό, εἶναι αὐτὸ ποὺ θὰ κάνη κάθε 
λεπτομέρεια τοῦ σώματος πιὸ εὐχάριστη». Καταλήγει τελικὰ 
σ᾽ αὐτὸ τὸ «καθολικὸ φῶς», τὸ τόσο ἀγαπητὸ στὴ ζωγραφικὴ 
τοῦ δέκατου ἕκτου αἰώνα, ποὺ λούζει πρόσωπα καὶ τοπία μέσα 
σὲ μιὰν ἀκίνητη ἀτμόσφαιρα, ἐκτὸς χρόνου. 


ΛΕΟΝΑΡΝΤΟ NTA ΒΙΝΤΣΙ εἶναι τριάντα χρονῶν, ὅταν 

καταπιάνεται μὲ τὸ πρῶτο του μεγάλο ἔργο, τὴν Iloooxv- 
νηση τῶν Μάγων, γιὰ τὴν ἐκκλησία τοῦ Σὰν Ντονάτο, στὸ 
Σκοπέτο. Λίγα χρόνια πρίν, στὰ 1478, τοῦ εἶχαν παραγγείλει 
μιὰ εἰκόνα γιὰ τὴν “Ayia Τράπεζα τοῦ παρεκκλησίου τοῦ ʻA- 
γίου Βερνάρδου, στὸ Παλάτσο ντέλλα Σινιορία τῆς Φλωρεντίας. 
᾿Αλλὰ ὁ καλλιτέχνης παραμέλησε τὴν παραγγελία ἐκείνη, ποὺ 
μεταβιβάστηκε στὸ νεαρὸ Φιλιππίνο Λίππι' εἶναι ἡ Εἰκόνα τῶν 
᾿Οκτὼ τοῦ Καταστατικοῦ, ποὺ χρονολογεῖται στὰ 1485 καὶ 
βρίσκεται σήμερα στὴν Οὐφφίτσι. ᾿Απὸ συνθετικὴ ἄποψη, ἡ 
ΠΙροσκύνηση τῶν Μάγων εἶναι ἴσως τὸ πιὸ πρωτοποριακὸ ἔργο 
τοῦ Λεονάρντο, ἀκόμα κι ἂν τὸ συγκρίνουμε μὲ μεταγενέστερα 
ἔργα, ὅπως μὲ τὴν πυραμιδικὴ δομὴ τῆς [Παρθένου τῶν Βράχων 
N μὲ τὴν αὐστηρὴ διαίρεση τῶν προσώπων τοῦ ἠυστικοῦ Ael- 
πνου σὲ τριάδες. Ἂς θυμηθοῦμε τὰ λόγια τοῦ καλλιτέχνη: 
«Av τὸ προσχέδιο τῶν θεμάτων εἶναι ἕτοιμο, ἀλλὰ τὰ ἄλλα ué- 
pn ἀργοῦν νὰ τελειώσουν, μὴ σὲ νοιάζη yv αὐτά’ θὰ τὰ τελειώ- 


σης ἀργότερα, μὲ τὴν ἡσυχία σου, ὅπως θὰ σοῦ ἀρέση». To 
παραπάνω κείμενο διευκολύνει τὴν κατανόηση ἑνὸς ἔργου ὅπως 
f| Προσκύνηση τῶν Μάγων, ποὺ εἶναι ἕνα «τελειωμένο προσχέ- 
dio». Ἂς παρατηρήσουμε τὸ καταπληκτικὸ κομμάτι τῆς pá- 
χης τῶν ἱππέων — στὸ βάθος -- ποὺ λάμπει ἀπὸ τὶς λευκὲς πι- 
νελιὲς μὲ μίγμα μολύβδου μέσα στὰ χρώματα: ἀσφαλῶς αὐτὸ 
θὰ ἱκανοποιοῦσε τὸν καλλιτέχνη πολὺ περισσότερο ἀπὸ τὸν 
τελειωμένο πίνακα. O Ντὰ Βίντσι ἦταν ἄφθαστος σχεδιαστὴς 
καὶ τὸ σχέδιό του, ἄλλοτε γοργὸ καὶ τονισμένο, ἄλλοτε διστα- 
κτικὸ καὶ ἁπαλό, δὲν τοῦ χρησιμεύει μονάχα γιὰ νὰ σκιτσάρη 
τὶς πρῶτες ἰδέες τῶν ζωγραφικῶν του ἔργων, ἀλλὰ καὶ γιὰ νὰ 
εἰκονογραφήση καὶ và σχολιάση τὶς ἐπιστημονικές του παρα- 
τηρῆσεις. Συχνὰ μάλιστα κάνει πολὺ περισσότερο κομμάτια 
λεπτῆς ποίησης παρὰ αὐστηρὰ σχέδια βοτανικῆς ἢ μηχανικῆς: 
κοντὰ στὰ σχέδια λουλουδιῶν καὶ ζώων δίνει πολλὲς λεπτομέ- 
ρειες τῆς ἀνατομίας, κοντὰ στὰ σχέδια τῶν στρωμάτων τοῦ 
γήινου φλοιοῦ δίνει τοὺς «κατακλυσμούς», τοὺς «ἀνεμοστρό- 
βιλους» καὶ τὶς «δίνες»... 

Μονάχα ὕστερα ἀπὸ μακρόχρονες σπουδές, ἀπὸ σχεδιάσµατα 
λεπτομερειακὰ καὶ ἐπανειλημμένα, μιᾶς χειρονομίας, ἑνὸς npo- 
σώπου, μιᾶς ἐκφράσεως, ὃ Λεονάρντο καταπιάστηκε μὲ τὴν τοι- 
χογραφία τοῦ Μυστικοῦ Λείπνου γιὰ τὴν τραπεζαρία τοῦ pova- 
στηριοῦ τῆς Σάντα Μαρία ντέλλε Γκράτσιε τοῦ Μιλάνου. Δια- 
λέγοντας τὴ στιγμὴ ποὺ ὁ Χριστὸς ἀναγγέλλει στοὺς ᾿Απο- 
στόλους τὴν ἐπικείμενη προδοσία ἑνὸς ἀπ᾽ αὐτούς, ὁ Λεονάρ- 
ντο ξέκοψε ἀπὸ τὴν αὐστηρὴ παράδοση τῶν Μυστικῶν Δείπνων 
τῆς Τοσκάνης αὐτῆς τῆς ἐποχῆς: ἕνα δραματικὸ κύμα φέρνει 
ἀνατριχίλα σ᾽ ὅλους τοὺς ὁμοτράπεζους: οἱ χειρονομίες εἶναι 
νευρικὲς καὶ γεμάτες ἀνησυχία: ὁ καθένας ἀντιδρᾶ μὲ τὸν τρόπο 
του κι ἔτσι ἡ αὐστηρὰ συμμετρικὴ σύνθεση, ποὺ συγκεντρώνει 
τὰ πρόσωπα τρία-τρία, γίνεται περίεργα ἀνάλαφρη. 

Στὸ Μιλάνο, ἐπίσης, 6 Λεονάρντο ζωγραφίζει τὴν 0 
τῶν Βράχων, ὅπου ὅλα, βράχους καὶ λουλούδια, πρόσωπα καὶ 
φυτά, τὰ περνάει τὸ ἴδιο ρίγος ζωντάνιας ποὺ δίνει ψυχὴ καὶ 
στὶς σάρκες καὶ στὴν τραχιὰ ἐπιφάνεια τῶν βράχων καὶ στὰ 
ἀνθοπέταλα. Σ᾿ ἕνα ἀπόσπασμα τοῦ «Κώδικα Λάισεστερ» («Co- 
dice Leicester») ὁ Λεονάρντο κάνει λεπτοὺς παραλληλισμοὺς 
ἀνάμεσα στοὺς ζωντανοὺς ὀργανισμοὺς καὶ τὴ σύσταση τῆς 
γῆς, ὅπου τὰ βουνὰ ἀποτελοῦν τὸ σκελετὸ αὐτοῦ τοῦ γιγάντιου 
ὀργανισμοῦ, οἱ τόφφοι τοὺς χόνδρους, οἱ φλέβες τοῦ νεροῦ τὸ 
αἷμα, fj παλίρροια καὶ À ἄμπωτη τῆς θάλασσας τὴν ἀναπνοή, 
ἡ «ἐσωτερικὴ φωτιὰ τῆς Γῆς» — δηλαδὴ τὰ ἡφαίστεια — τὴν 
«ἕδρα τῆς φυτικῆς ψυχῆς τοῦ κόσμου», καὶ ὃ Ὠκεανός, πού, 
σύμφωνα μὲ τὴν πτολεμαϊκὴ ἀντίληψη γιὰ τὸν κόσμο, θεωρεῖ- 
ται ἀκόμα τότε σὰν ἕνας τεράστιος ποταμὸς ποὺ ζώνει τὴ IÑ, 
«τὴ λίμνη τοῦ αἵματος ποὺ περιβάλλει τὴν καρδιά». 


ΛΕΟΝΑΡΝΤΟ διακηρύσσει στὰ γραφτά του, ὄχι χωρὶς κά- 
O ποια φιλαρέσκεια, ὅτι εἶναι «ἄνθρωπος χωρὶς παιδεία» 
(μόλο ποὺ στὴν πραγματικότητα f| μόρφωσή του ἦταν πλατιὰ 
καὶ ἐκλεκτική, ἂν καὶ ὁπωσδήποτε ἀποσπασματικὴ καὶ λίγο 
ἀνάκατη). Περηφανεύεται, σὲ ἀντίθεση μὲ τοὺς «σαλπιγκτὲς» 
(αὐτοδιαφημιζόμενους) καὶ τοὺς «προγυμναστές», πὼς δὲν ξέρει 
«νὰ τοποθετῆ τοὺς συγγραφεῖς», δηλαδὴ νὰ σχολιάζη τὰ κλα- 
σικὰ κείµενα — τὶς πηγὲς τῆς ἀρχαίας σοφίας —, ἀλλὰ TOG ὅ,τι 
ἔμαθε τὸ χρωστάει στὴν προσωπική τοῦ πείρα. Ὡστόσο, παρὰ 
τὸν πόθο του νὰ γνωρίση ὅλο καὶ καλύτερα τὸ βάθος τῶν πρα- 
γμάτων, τὴν «ἀνατομία» τῶν ἀνθρώπων καὶ τῶν φυτῶν, τῶν 
λουλουδιῶν καὶ τῶν ζώων, γιὰ νὰ φτάση κατευθείαν στὴν οὐσία 
τους, δὲν κατορθώνει ν᾽ ἀνακαλύψη μιὰ πιὸ συγκεκριμένη πρα- 
γματικότητα ἀπὸ κείνη ποὺ εἶχε ἐκφράσει ὁ Μαζάτσιο, ἑξήντα 
χρόνια νωρίτερα, μὲ τὰ ἀπογυμνωμένα βουνά του καὶ τὶς αὐστη- 
ρὲς ἀνθρώπινες μορφές του. 'O κόσμος τοῦ Λεονάρντο εἶναι 
φανταστικὸς καὶ ἐξωπραγματικός, ρομαντικὸς πρὶν ἀπὸ τὸ ρο- 

3-°O Μυστικὸς Λεῖπνος, Μιλάνο, Σάντα Μαρία ντέλλα Γκράτσιε. 


μαντισμό. Ὁ καλλιτέχνης παρακολουθεῖ συνεπαρμένος τὶς µετα- 
βαλλόμενες ὄψεις τῆς οἰκουμένης, τὴ φθαρτὴ οὐσία τῶν ὄντων. 
«H σταγόνα νεροῦ ποὺ πέφτει εἶναι ἡ τελευταία ἀπ᾽ ὅσες ἔχουν 
χυθῆ μέχρι τώρα καὶ ἢ πρώτη an ὅσες πρόκειται νὰ χυθοῦν 
ἀκόμα, ὅπως κι ἢ τωρινὴ στιγμή», γράφει στὸν «Τριβουλτσιανὸ 
Κώδικα» («Codice Trivulziano»), παραφράζοντας τὰ λόγια τοῦ 
Ἠράκλειτου. «Q χρόνε, ποὺ φθείρεις τὰ πάντα...», ἀναφωνεῖ 
o ἕνα ἄλλο σημεῖο. Καὶ πιὸ πέρα, συμβουλεύει: «Κοίταξε τὸ 
φῶς, θαύμασε τὴν ὀμορφιά του. Κλεῖσε τὰ μάτια καὶ μετὰ gava- 
κοίταξέ το: αὐτὸ ποὺ βλέπεις τώρα δὲν ὑπῆρχε πρίν, αὐτὸ ποὺ 
ἔβλεπες πρὶν δὲν ὑπάρχει πιά». Αὐτὰ τὰ κείµενα ἐξηγοῦν κα- 
λύτερα ἀπ᾽ ὁ,τιδήποτε ἄλλο ἕναν ἀπὸ τοὺς πιὸ ὀνομαστοὺς πί- 
νακες ποὺ ὑπάρχουν στὸν κόσμο, τὴν Τζιοκόντα, ποὺ ἄσκησε 
μιὰ γοητεία σχεδὸν παθολογικὴ στοὺς κριτικοὺς καὶ στὸ κοινό. 
Ἢ ἔκφραση τοῦ προσώπου μὲ τὸ περίφημο αἰνιγματικὸ χαμό- 
γελο εἶναι ἀσύλληπτη καὶ ἀπόμακρη, ὅπως ἀκριβῶς ἡ ἄπιαστη 
οὐσία τῶν βράχων ποὺ καθρεφτίζονται στὰ πρασινογάλαζα νερά. 
τρεμουλιαστὰ κι ἀκίνητα μαζί... 

Στὴ Φλωρεντία, ἐνῶ δούλευε ἀργὰ-ἀργὰ καὶ μὲ πάθος τὸ 
πρόσωπο τῆς Τζιοκόντας, ἢ Δημοκρατία τοῦ παράγγειλε τὴ Má- 
χη τοῦ ` Ανγκιάρι, ἕνα ἐπεισόδιο ἀπὸ τὸν πόλεμο μεταξὺ Φλωρεν- 
τίας καὶ τῆς ἀρχοντικῆς οἰκογένειας Βισκόντι, γιὰ ἕναν τοῖχο 
τῆς αἴθουσας τοῦ Μεγάλου Συμβουλίου, στὸ Παλάτσο Βέκκιο. 
Στὸν ἀπέναντι τοῖχο, ὁ Μιχαὴλ. Αγγελος εἶχε ἀναλάβει ν᾽ ἀπει- 
κονίση μιὰν ἄλλη μάχη, τὴ Μάχη τῆς Kacoíva, ἕνα ἐπεισόδιο 
ἀπὸ τὸν πόλεμο κατὰ τῆς Πίζας. ᾿Αλλὰ ἡ Μάχη τοῦ ᾿Ανγκιά- 
ot, στὴν ὁποία ὁ Λεονάρντο ἐφάρμοσε μιὰ ἀπὸ τὶς ἀτυχεῖς TE- 
χνικές του καινοτομίες (ἕνα παχὺ μίγμα χρωμάτων ποὺ δὲν 
μπόρεσε νὰ τὸ ἀπορροφήση ἀρκετὰ γρήγορα ὁ τοῖχος), δὲν 
ἄργησε νὰ ξεθωριάση καὶ τίποτα δὲν ἀπόμεινε ἀπ᾽ αὐτὴν ὕστε- 
ρα ἀπὸ μερικὰ χρόνια. Εἶναι ἀλήθεια πὼς οὔτε ἡ Μάχη τῆς 
Kacotva τοῦ Μιχαὴλ. Αγγελου βρίσκεται στὸν ἀπέναντι τοῖχο, 
γιατὶ ὃ καλλιτέχνης ποτὲ δὲ ζωγράφισε στὸν τοῖχο τὸ μεγάλο 
σχεδίασμα, ποὺ κομματιάστηκε καὶ διασκορπίστηκε στὴ λεη- 
λασία ποὺ ἀκολούθησε τὴν ἐπιστροφὴ τῶν Μεδίκων, τὸ 1512. 
᾿Ωστόσο, μποροῦμε νὰ ἔχουμε μιὰ εἰκόνα γιὰ τὴ Μάχη τοῦ 

"Aypsaapı χάρη στὰ πολυάριθμα ἀντίγραφά της, ἀνάμεσα στὰ 
ὁποῖα καὶ τοῦ Ροῦμπενς, κι ἀκόμα χάρη στὰ πολλὰ σχέδια τοῦ 
Λεονάρντο, τὶς σημειώσεις καὶ τὰ σχόλιά του. Φαίνεται πὼς ὁ 
καλλιτέχνης εἶχε ἐνημερωθῆ βαθιὰ γιὰ τὶς φάσεις τοῦ ἀγώνα, 
γιατὶ μιλάει διεξοδικὰ στὸν «᾿Ατλαντικὸ Κώδικα» γιὰ τὸν «τρό- 
πο ἀπεικονίσεως μιᾶς μάχης». Ὁ Μιχαὴλ. "Αγγελος εἶχε napa- 
τάξει μιὰ δλόκληρη σειρὰ γυμνῶν στὴ Μάχη του, γιὰ τὴν ὁποία 
εἶχε διαλέξει τὴν ἀρχὴ τοῦ πολέμου: τὸν αἰφνιδιασμὸ τῶν Φλω- 
ρεντινῶν ἀπὸ τοὺς Πιζάνους, τὴν ὥρα ποὺ ἔκαναν τὸ μπάνιο 
τους στὰ νερὰ τοῦ ποταμοῦ "Apvov. Ὁ Λεονάρντο, ἀντίθετα, 
παρουσίαζε τὴ δίνη ἀνθρώπων καὶ ἀλόγων στὴν πιὸ ἔντονη 
στιγμὴ τῆς μόχης, τὸν ἀγώνα γιὰ τὴ σημαία. Σχετικὰ γράφει ὁ 
Βαζάρι: «Σ᾽ αὐτὴ τὴ μάχη, ἄνθρωποι καὶ ἄλογα ἔχουν τὴν ἴδια 
λύσσα, τὴν ἴδια περιφρόνηση γιὰ τὸ θάνατο, τὴν ἴδια δίψα γιὰ 
ἐκδίκηση: δυὸ ἄλογα, μὲ συμπλεγμένα τὰ μπροστινά τους πόδια, 
μάχονται μὲ τὰ δόντια τους, μὲ τὸ ἴδιο μένος ποὺ κατέχει καὶ τοὺς 
καβαλάρηδές τους στὸν ἀγώνα γιὰ τὴ σημαία...». 


ΠΙΣΤΡΕΦΟΝΤΑΣ στὸ Μιλάνο, 6 Λεονάρντο ἐγκαταλείπει 

σχεδὸν τελείως τὴ ζωγραφική. «Ἕνας ἄλλος ἀπὸ τοὺς pe- 
γαλύτερους ζωγράφους τοῦ κόσμου περιφρονεῖ αὐτὴ τὴν τέχνη, 
στὴν ὁποία διαπρέπει — γράφει μὲ λύπη χρωματισμένη ἀπὸ Ká- 
ποια εἰρωνία ὃ Μπαλντάσσαρ Καστιλιόνε στὸν «Αὐλικό» tov, 
κάνοντας φανερὸ ὑπαινιγμὸ γιὰ τὸν Λεονάρντο --- καὶ καταπιά- 
νεται μὲ τὴ μελέτη τῆς φιλοσοφίας, γιὰ τὴν ὁποία ἔχει τόσο 
περίεργες θεωρίες καὶ νέες χίμαιρες ποὺ κι ὁ ἴδιος, παρ᾽ ὅλη 
του τὴ δεξιοτεχνία, δὲ θὰ ἦταν σὲ θέση và τὶς ἀποδώση ζω- 
γραφικά». An αὐτὴ τὴν ἐποχὴ χρονολογεῖται f| μεταφορὰ σὲ 
ζωγραφικὸ πίνακα τοῦ προσχεδίου τῆς "Ayias "Άννας, ποὺ δέκα 
χρόνια πρὶν εἶχε προκαλέσει συναγερμὸ στὸ λαὸ τῆς Dho- 
ρεντίας, ἀφήνοντάς τον ἐκστατικό. ᾿Αλλὰ δὲ χωράει καμιὰ σύγ- 
κριση ἀνάμεσα στὸν πίνακα, ποὺ ἔγινε λίγο ὑποτονικὸς καὶ σκο- 
τεινὸς (φαίνεται καθαρὰ ὅτι συνεργάστηκαν κι οἱ μαθητές του), 
καὶ στὶς λεπτεπίλεπτες γραμμὲς τῶν προπαρασκευαστικῶν σπου- 
δῶν. Τὸ προσχέδιο (σήμερα στὸ Λονδίνο) ἀποτελεῖ μιὰ ἄλλη 
παραλλαγἠ τῆς περίφημης συνθέσεως. Ἐκεῖνα τὰ χρόνια, ὁ 
᾿Αμπρότζιο ντὲ Πρέντις τελειώνει, μὲ τὴν καθοδήγηση τοῦ ἴδιου 
τοῦ Ντὰ Βίντσι, τὸ ἀντίγραφο τῆς /Ιαρθένου τῶν Βράχων, ποὺ 


«Ἡ téxvn βρίσκεται 
ψηλότερα ἀπὸ τὴν ἐπιστήμη» 


(Λεονάρντο ντὰ Βίντσι) 


O ΔΙΑΣΗΜΟΤΕΡΟΣ ζωγράφος εἶναι ἴσως κι Ó λιγότερο yvo- 
στός. Αὐτὸ ὀφείλεται στὸ ὅτι, ἀντὶ νὰ περιοριστοῦν στὸ 
ζωγραφικό του ἔργο, οἱ ποιητὲς καὶ οἱ φιλόσοφοι πῆραν ἀπο- 
σπάσµατα ἀπὸ τὸ συγγραφικό του ἔργο καὶ ἀνέπτυξαν θεωρίες 
ποὺ δὲν ἔχουν μεγάλη σχέση μ᾽ αὐτόν. Ἂν ἀγαπᾶμε τὸν Λεονάρ- 
ντο καὶ θέλουμε νὰ τὸν καταλάβουμε, πρέπει νὰ δοῦμε, νὰ Eava- 
δοῦμε καὶ νὰ μελετήσουμε τὴ ζωγραφική του, ποὺ ἀποτελεῖ τὸ 
κλειδὶ τῆς τέχνης του καὶ τῆς ζωῆς του. Τὸ λέει κι ὁ ἴδιος: 
«Ἡ τέχνη βρίσκεται ψηλότερα ἀπὸ τὴν ἐπιστήμη». 


Καὶ πρῶτα-πρῶτα, δὲν πρέπει νὰ ξεχνᾶμε πὼς δούλεψε σὰ 
μαθητὴς τοῦ Βερρόκκιο κοντὰ δεκατέσσερα χρόνια, ἀπὸ τὰ 
δεκατέσσερά του χρόνια ὣς τὰ εἰκοσιοχτώ: αὐτὴ ἡ συνεργασία 
στάθηκε καρποφόρα καὶ γιὰ τοὺς δυὸ μεγάλους καλλιτέχνες. 
᾿Αλλὰ ἐνῶ ὁ Βερρόκκιο ἀποτέλειῶσε τὸν Χριστὸ ποὺ εὐλογεῖ 


. τὸν ἄπιστο Θωμᾶ, τοῦ "Op Σὰν Μικέλε, καὶ πέθανε στὴ Βενετία 


τελειώνοντας ἕνα ἀπὸ τὰ Oparótepa ἔφιππα μνημεῖα τοῦ πλα- 
νήτη μας, τὸν ἀνδριάντα τοῦ Ἰολλεόνε, 6 Λεονάρντο, μὲ τὸ νὰ 


εἶχε ἀρχίσει στὸ τέλος τοῦ προηγούμενου αἰώνα γιὰ τὸ παρεκ- 
κλῆσι τῆς Συλλήψεως, στὸ Μεγάλο “Αγιο Φραγκίσκο τοῦ Mı- 
λάνου, καὶ βρίσκεται σήμερα στὴν ᾿Εθνικὴ Πινακοθήκη τοῦ 
Λονδίνου. 

Ἴσως στὴ σύντομη παραμονή του στὴ Ρώμη νὰ ἔκανε ὁ Λεο- 
νάρντο τὸν "Αγιο ᾿Ιωάννη τὸ Βαπτιστή, ποὺ ἡ χάρη καὶ ἡ ŝu- 
φορούμενη γοητεία tou δὲν εἶναι χωρὶς κάποια ἐπιτήδευση. Τὸν 
πίνακα αὐτὸν ὁ δάσκαλος τὸν πῆρε μαζί τοῦ στὴ Γαλλία (σή- 
pepa βρίσκεται στὸ Λοῦβρο). Πολὺ λίγα ἀκόμα ἔργα, χαμένα 


σήμερα, ἔγιναν ἐκεῖνα τὰ τελευταῖα χρόνια: ἡ ᾿[ουδίθ, y Mava- 


γία μὲ τὸ Βρέφος, ποὺ ζωγραφίστηκε στὴ Ρώμη γιὰ τὸν Μπαλ- 
ντασσάρρε Τουρίνι, ἀνώτερο ἀξιωματοῦχο τοῦ πάπα Λέοντος I’, 
καὶ προπαντὸς ἡ περίφημη «Ίήδα, ποὺ προοριζόταν μάλλον γιὰ 
τὸν προστάτη του Τζουλιάνο τῶν Μεδίκων: ἀπ᾽ αὐτὴν ἔχουμε 
πολλὲς παραλλαγὲς καὶ ἑρμηνεῖες ζωγράφων τῆς ἐποχῆς. 

Φτάνοντας στὴ Γαλλία, ὃ Λεονάρντο κατακτᾶ ἐπιτέλους aù- 
τὴ τὴν προνομιακὴ θέση ποὺ γύρευε πάντα. Πραγματικά, ποτὲ 
δὲν μπόρεσε νὰ ἐξοικειωθῆ μὲ τὴν ἀτμόσφαιρα ποὺ ἐπικρατοῦσε 
στὴ Φλωρεντία καὶ στὴ Ρώμη, μὲ τὶς μηχανορραφίες, τὶς κλί- 
κες καὶ τὶς ἀντιζηλίες. Πάντοτε προτιμοῦσε νὰ ζῆ στὸ Μιλάνο, 
ὅπου ὄχι µόνο μποροῦσε νὰ ἐπιδοθῆ μὲ ὅλη του τὴν ἡσυχία 
στὶς ἀγαπημένες του ἔρευνες, ἀλλὰ ταυτόχρονα ἦταν ὁ ἀναμφι- 
σβήτητος ἀρχηγὸς σχολῆς, ἀπολάμβανε τὸ γενικὸ θαυμασμὸ 
καί, στὰ μάτια τῶν κοινῶν θνητῶν, ἔλαμπε μ᾽ ἕνα ὑπέροχο po- 
τοστέφανο μυστηρίου. Τελειώνοντας, ἂς ἀναφέρουμε τὰ λόγια 
τοῦ καλλιτέχνη γιὰ τὴ ζωγραφική, ποὺ τῆς δίνει πολὺ μεγαλύ- 
τερη πνευματικὴ ἀξία ἀπὸ τὸ ἔργο τοῦ γλύπτη. ᾿Ἐνῶ αὐτός, 
βουτηγμένος στὸν ἱδρώτα καὶ στὴ σκόνη, χειρίζεται τὸ σφυρὶ 
καὶ τὴ σμίλη σὰ χειρώνακτας, ὁ ζωγράφος φαίνεται πὼς ἐνσαρ- 
κώνει τὶς προτιμήσεις τοῦ μεγάλου καλλιτέχνη: «Ὁ ζωγρά- 
φος κάθεται μὲ ὅλη του τὴν ἄνεση μπροστὰ στὸ ἔργο του, κα- 
λοντυμένος, σμίγοντας καὶ ἁπλώνοντας ὡραῖα χρώματα μὲ τὸ 
ἀνάλαφρο πινέλο του. Ντύνεται ὅπως τοῦ ἀρέσει. Τὸ σπίτι του, 
στολισμένο μὲ ὡραίους πίνακες, εἶναι καθαρὸ καὶ διατηρεῖται 
σὲ καλὴ κατάσταση. Ἢ ἀτμόσφαιρα ἀντηχεῖ ἀπὸ εὐχάριστες 
μουσικὲς ἐκτελέσεις καὶ ἀπὸ διαβάσματα ὡραίων βιβλίων, ποὺ 
ἀκούγονται πιὸ εὐχάριστα ἀπὸ τὸν κρότο τοῦ σφυριοῦ καὶ τὴ 
βουὴ τοῦ ἐργαστηριοῦ...» («Codice Urbinate»). 


FRED BERENCE 


ἔχη ἕνα σωρὸ ἐνδιαφέροντα καὶ μιὰ ἀκόρεστη περιέργεια, δὲν 
κατάφερε νὰ τελειώση τὸ ἔφιππο ἄγαλμα τοῦ Φραγκίσκου Σφόρ- 
TOA, ἀπὸ τὸ ὁποῖο διασώθηκαν μόνο μερικὰ σχέδια σπάνιας 
ὁμορφιᾶς. 

"Av καὶ «δὲν πέταξε στοὺς αἰθέρες, οὔτε κολύμπησε στὰ βάθη 
τῶν ὠκεανῶν», καθὼς τὸ θέλει ὁ θρύλος, ὡστόσο ἐπινόησε τὸ 
ἀλεξίπτωτο καὶ τὸ σκάφανδρο. ᾿Αλλὰ αὐτὲς οἱ ἐφευρέσεις ἐξα- 
φανίστηκαν μαζὶ μὲ τὰ χειρόγραφά too καὶ στὴν ἐποχή του 
δὲ χρησίμεψαν σὲ τίποτα. Ὃ ἴδιος λέει πὼς «ἡ ἐπιστήμη τοῦ 
ζωγράφου εἶναι τόσο θεϊκή, ποὺ μεταμορφώνει τὸ πνεῦμα τοῦ 
καλλιτέχνη o ἕνα εἶδος θεοῦ». Γιὰ và ζωγραφίση τοὺς ὅραμα- 
τισμοὺς τοῦ νοῦ του, ὁ Λεονάρντο ἔχει ἀνάγκη νὰ φωτιστῆ ἀπὸ 
τὸ φῶς τῆς εὐφυΐας. Γι’ αὐτό, ὅταν ἀντικρίζουμε τὰ ἔργα του, 
ἔχουμε μπροστά µας τὴν ἀποκάλυψη ἑνὸς θαυμαστοῦ κόσμου. 
Οἱ εἰκόνες ποὺ κοσμοῦν αὐτὴ τὴν ὡραία συλλογὴ ἀποτελοῦν 
ἀδιάψευστη ἀπόδειξη. 


Μετάφραση ἀπὸ τὰ γαλλικά: B. ΕΠΙΘΥΜΙΑΔΗΣ 


Οἱ πίνακες 


I. ἼΑγγελοι καὶ τοπίο ἀπὸ τὴ ΒΑΠΤΙΣΗ TOY 
ΧΡΙΣΤΟΥ τοῦ Βερρόκκιο (177 x 151 ἑκ.) 
Φλωρεντία, Πινακοθήκη Οὐφφίτσι. —O πί- 
νακας παραγγέλθηκε στὸν Βερρόκκιο ἀνά- 
µεσα στὰ 1470 καὶ 1480 γιὰ τὸ μοναστήρι 
τοῦ Σὰν Σάλβι. Ὁ Λεονάρντο ζωγράφισε τὸν 
ἄγγελο ἀριστερὰ ---ποὺ ἡ µορφή του εἶναι 
πιὸ λεπτὴ kai πιὸ ἁπαλὰ σκιασµένη ἀπὸ τὴν 
πλαϊνὴ μορφὴ — καὶ τὸ τοπίο τοῦ βάθους. 


H-II O ΕΥΑΓΓΕΛΙΣΜΟΣ (98 x 217 &x.). 
Φλωρεντία, Πινακοθήκη Οὐφφίτσι. — Πι- 
στεύεται γενικὰ πὼς αὐτὸς ὁ πίνακας ἔγινε 
στὸ ἐργαστήρι τοῦ Βερρόκκιο γιὰ τὸ pova- 
στῆρι τοῦ “Αγίου Βαρθολομαίου τοῦ Mov- 
τεολιβέτο ἀνάμεσα στὰ 1475 καὶ 1478. 'O 
Βερρόκκιο ἴσως θὰ ζωγράφισε τὴν Παρθένο 
καὶ τὸ βάθος, ὁ Λεονάρντο ντὰ Βίντσι τὸν 


` e , 


ἄγγελο καὶ oi ἄλλοι μαθητὲς τὰ ὑπόλοιπα. 


IV. H ΠΑΝΑΓΙΑ ME TO ΓΑΡΥΦΑΛΛΟ 
(62 x 47 x.) Μόναχο, Hakata ΙΠινακοθή- 
xn. — Φαίνεται ἀκόμα ἡ ἐπίδραση τοῦ Bep- 
ρόκκιο στὴ στέρεα δομὴ τῶν προσώπων, 
ἀλλὰ ἀρχίζουμε νὰ παρατηροῦμε νέες λε- 
πτομέρειες στὴν ἀνταύγεια τοῦ φωτὸς πάνω 
στὰ ροῦχα, στὶς σάρκες καὶ στὰ λουλούδια. 
Μερικοὶ ὅμως ὑποστηρίζουν ὅτι τὸ ἔργο 
ἀνήκει σὲ ἄλλο μαθητὴ τοῦ Βερρόκκιο. 


V. ΠΡΟΣΩΠΟΓΡΑΦΙΑ ΓΥΝΑΙΚΑΣ (42 x 
37 ἑκ.). Βαντούτς, 'Ἠουσεῖο Λίχτενσταϊν. ---- 
Θεωρεῖται πὼς εἶναι ἡ προσωπογραφία τῆς 
Τζινέβρα Μπέντσι. ᾿Αφοῦ γιὰ πολὺν καιρὸ 
ἀμφισβητήθηκε ἡ πατρότητα τοῦ ἔργου, σή- 
μερα γενικὰ παραδέχονται πὼς ἀνήκει στὸν 
Λεονάρντο. Ὁ πίνακας ἔχει κοπῆ στὸ κά- 
τω μέρος, ὅπου εἶχαν ζωγραφιστῆ τὰ χέ- 
ρια, ἴσως σταυρωμένα σὰν τῆς Τζιοκόντας. 


VI. Η ΠΡΟΣΚΥΝΗΣΗ TON ΜΑΓΩΝ (246 
x 243 ἐκ.) Φλωρεντία, Πινακοθήκη Οὐφφί- 
τσι. --- Τὴν εἶχαν παραγγείλει οἱ καλόγεροι 
τοῦ Σὰν Ντονάτο στὸ Σκοπέτο, ἀλλὰ ἔμει- 
νε ἀτέλειωτη γιατὶ O Λεονάρντο ἔφυγε στὸ 
Μιλάνο. Στὸ βαθύχρωμο προσχέδιο διακρί- 
νονται οἱ κύριες χρωματικὲς ζῶνες τοῦ ἔρ- 
γου: βαθύσκιες μάζες καὶ σύντομες πινε- 
λιὲς μὲ μίγμα μολύβδου μέσα στὰ χρώματα. 


ΥΠ. H ΠΡΟΣΚΥΝΗΣΗ TON ΜΑΓΩΝ (λε- 
πτοµέρεια τοῦ κεντρικοῦ μέρους). Φλωρεν- 
tia, ΠΠινακοθήκη Οὐφφίτσι. ---Ὁ Λεονάρντο 
ἀνανέωσε ٹر‎ αὐτὸ τὸν πίνακα τὴν αὐστηρὴ 
παραδοσιακὴ σύνθεση, ὅλο ρυθμὸ καὶ ἰσορ- 
ponía, τοῦ Εὐαγγελισμοῦ. Ἡ Παρθένος καὶ 
τὸ Θεῖο Βρέφος βρίσκονται στὸ κέντρο ἑνὸς 
πλήθους μορφῶν, ποὺ φωτίζονται ὅλες ἀπὸ 
τὸ φῶς ποὺ σκορπίζουν τὰ ἱερὰ πρόσωπα. 


VIII. H IIAPOENOX ΤΩΝ ΒΡΑΧΩΝ (198 x 
123 &x.). Παρίσι, 4100000. — "Eva μεταγενέ- 
στερο ἀντίγραφο, ζωγραφισμένο ἀπὸ τὸν 
᾽Αμπρότζιο ντὲ Πρέντις, βρίσκεται σήμε- 


ρα στὴν ᾿Εθνικὴ Πινακοθήκη τοῦ Λονδί- 


νου. Ὁ πίνακας τοῦ Λούβρου εἶναι τὸ aù- 
θεντικὸ ἔργο τοῦ Λεονάρντο, ποὺ ἀρνήθη- 
κε νὰ τὸ παραδώση, γιατὶ οἱ καλόγεροι 
δὲν ἤθελαν νὰ πληρώσουν τὴν ἀξία του. 


ΙΧ. H ΠΑΡΘΕΝΟΣ ΤΩΝ ΒΡΑΧΩΝ (λεπτο- 
µέρεια μὲ τὸ τοπίο). Παρίσι, Λοῦβρο. --- Ἡ 
ὑποβολὴ ποὺ ἀσκεῖ ἡ ζωγραφικὴ τοῦ Λεο- 
νάρντο εἶναι ἴσως ἐντονώτερη στὰ τοπία 
του, τὰ γεμάτα λεπτές, μυστηριακὲς ἀπη- 
χῆσεις. Σ᾿ αὐτὸ τὸ μαγευτικὸ βάθος μὲ 
τοὺς βράχους ὑπάρχει ἡ ἴδια ἀνήσυχη πνευ- 
ματικὴ ζωὴ ποὺ προσδιορίζει καὶ τὸ τόσο 
εὐαίσθητο πρόσωπο τῆς Παρθένου. 


X-XI. H TZIOKONTA (77 x 53 &x.). ΓΠΙαρίσι, 
Λοῦβρο. — Ἡ παράδοση λέει πὼς αὐτὸς ὁ πί- 
νακας, ἕνας ἀπὸ τοὺς περιφημότερους τοῦ KÓ- 
σμου, εἶναι ἡ προσωπογραφία τῆς Μόνα Λίζα 
ντὲλ. Τζιοκόντο, καθὼς ἀναφέρει κι ὁ Βαζάρι. 
Ὡστόσο, σύμφωνα μὲ τὸν Μπενεντέτο Kpó- 
TOE κ.ἄ., εἶναι ἡ προσωπογραφία τῆς Κωστάν- 
toa vt "ApaXoc, δούκισσας τῆς Φρανκαβίλ- 
λα, ζωγραφισμένη στὴ Ρώμη γύρω στὰ 1503. 


ΧΠ.Ο ΜΥΣΤΙΚΟΣ ΔΕΙΠΝΟΣ (420 x 910 
ἑκ,. λεπτομέρεια μὲ τὸ Χριστό). Μιλάνο, toa- 
πεζαρία τῆς Σάντα Μαρία ντέλλε ΙΓ πράτσιε. 
--- Σύμφωνα μὲ τὸν Βαζάρι, πρέπει νὰ πιστέ- 
ψουμε πὼς τὸ κεφάλι τοῦ Χριστοῦ ἔμεινε «ᾱ- 
τέλειωτο», γιατὶ ὁ Λεονάρντο δὲν ἔβρισκε 
μοντέλο ἄξιο νὰ ἐκφράση τὴ θεϊκὴ χάρη. 
Ὁ Μυστικὸς 41617۷06 ἔχει ἀποκατασταθῆ 
τὰ τελευταῖα χρόνια ἀπὸ τὸν κ. Pelliccioli. 


XII. O ΜΥΣΤΙΚΟΣ AEIIINOX (λεπτομέ- 
ρεια). Μιλάνο, τραπεζαρία τῆς Σάντα Magia 
ντέλλε ΙΓ πράτσιε. --- Ἡ περίφημη αὐτὴ τοι- 
χογραφία, ποὺ ἔγινε ἀνάμεσα στὰ 1495 
καὶ 1497, χάλασε γρήγορα, γιατὶ ὁ καλλι- 
τέχνης χρησιμοποίησε μιὰν ἀσυνήθιστη τε- 
χνικὴ καὶ γιατὶ πῆρε πολλὴ ὑγρασία ὁ 
τοῖχος. Τεράστια ποσὰ ἔχουν ξοδευτῆ μὲ 
τὴν ἐλπίδα νὰ σωθῆ αὐτὸ τὸ ἀριστούργημα. 


XIV. H ΠΑΡΘΕΝΟΣ, H ΑΓΙΑ ΑΝΝΑ ΚΑΙ 
TO ΘΕΙΟ ΒΡΕΦΟΣ (168 x 112 ἑκ.) Παρίσι, 


Λοῦβρο. ----Ὁ πίνακας προοριζόταν γιὰ τὴν Ἢ 


“Αγία Τράπεζα τῆς ἐκκλησίας τοῦ Εὐαγγελι- 
σμοῦ (Lavtiooma ᾿Αννουντσιάτα) στὴ Φλω- 
ρεντία. Ἡ ἔκθεση τοῦ προσχεδίου, τὸ 1501, 
προκάλεσε μεγάλο ἐνθουσιασμό. Τὸ προσχέ- 
διο τῆς Βασιλικῆς ᾿Ακαδημίας τοῦ Λονδίνου 
εἶναι μιὰ ἄλλη παραλλαγὴ τῆς συνθέσεως. 


XV. H ΠΑΡΘΈΝΟΣ, H ΑΓΙΑ ANNA ΚΑΙ 
ΤΟ OEIO ΒΡΕΦΟΣ (λεπτομέρεια). Παρίσι, 
Λοῦβρο. — Μόλις τὸ 1510, καὶ μάλιστα μὲ τὴ 
συνεργασία τῶν μαθητῶν του, ἔγινε ἡ μετα- 
φορὰ τοῦ θαυμάσιου προσχεδίου σὲ ζωγραφι- 
κὸ πίνακα. Ὁ Ντὰ Βίντσι πῆρε τὸν πίνακα 
μαζί του στὴ Γαλλία. Ὁ Μέλτσι τὸν ἔφερε 
πίσω στὴν Ἰταλία, ἀλλὰ στὰ 1630 τὸν ἀγόρα- 
σε ὁ Ρισελιὲ κι ἀπὸ τότε εἶναι στὴ Γαλλία. 


XVI. O ΑΓΙΟΣ ΙΕΡΩΝΥΜΟΣ (103 x 75 ἐκ.) 
Ρώμη. Πινακοθήκη τοῦ Βατικανοῦ. --- Αὐτὸ 
τὸ μισοτελειῶμένο ἔργο ἴσως νὰ τὸ ἄρχισε 
ὁ Λεονάρντο ντὰ Βίντσι πρὶν τὸ 1482. Ὁ 
καρδινάλιος Ἰωσὴφ déc, θεῖος τοῦ Naro- 
λέοντα, τὸ ἀνακάλυψε στὰ 1820 o” ἕνα na- 
λαιοπωλεῖο στὴ Ρώμη. Τὸ πρόσωπο, βα- 
θιὰ χαρακωμένο ἀπὸ ρυτίδες, μαρτυρεῖ τὶς 
μελέτες ἀνατομίας ποὺ ἔκανε ὁ ζωγράφος. 


XVII. Ο ΕΥΑΓΓΕΛΙΣΜΟΣ (Λεπτομέρεια μὲ 
τὴν Παρθένο). Φλωρεντία, Πινακοθήκη Ovp- 
φίτσι. — "Av καὶ σχεδὸν ἀπόλυτα σύμφωνο 
μορφολογικὰ μὲ τὴ φλωρεντινὴ παράδοση 
τοῦ 15ου αἰώνα, τὸ πρόσωπο τῆς Παρθένου 
φαίνεται σὰ νὰ τὸ ἀγγίζη ἁπαλὰ ὁ πέπλος 
μιᾶς σεμνῆς γλυκύτητας, ποὺ τονίζει περισ- 
σότερο τὰ ἁγνὰ χαρακτηριστικά της, τὰ 
πλαισιωμένα ἀπὸ φωτεινόξανθα μαλλιά. 

ΟΙ ΜΕΓΑΛΟΙ ΖΩΓΡΑΦΟΙ 


Μιὰ £kóoon - προσφορὰ τῶν Οἴκων FABBRI-MEAIZYA 


«Eva ἔργο τέχνης γεμάτο ἔργα τέχνης» 


ΚΥΚΛΟΦΟΡΕΙ ΚΑΘΕ ΠΕΜΠΤΗ 


Τὸ ἑπόμενο τεῦχος µας: 


ΤΑ ΑΡΙΣΤΟΥΡΓΗΜΑΤΑ ΤΗΣ ΤΕΧΝΗΣ 


ΟΙ 
META AOI 
ZOT ۲۸0001 


Báv AUK 


“Hon ἐκυκλοφόρησαν: 
1. Pevovap 2. Τουλοὺζ-Λωτρὲκ 3. Bàv Γκὸγκ 
4. Ντελακρουά 5. Γκωγκὲν 6. "Evykp 7. Μανὲ 8. Μονὲ 
9. Ντεγκὰ 10. Σεζὰν 11. Povoco 12. Σερὰ 13. Ἔνσορ 
14. Ντωμιὲ 15. Καντίνσκυ 16. Τζιόττο α΄ 17. Τζιόττο β΄ 
1δ. Πάολο Οὐτσέλλο 


Οἱ εἰκόνες τῶν ἐξωφύλλων τῶν τευχῶν, ξανατυπώθηκαν 
καὶ συµπεριελήφθηκαν στὸ βιβλιοδετημένο τόμο. 


H ἀρίθμηση τῶν σελίδων τοῦ τεύχους ἔγινε 
μὲ βάση τὴ σειρὰ ποὺ ἀκολουθήσαμε στὴ βιβλιο- 
δεσία τοῦ τόμου. 


Μερικοὶ ἀπὸ τοὺς 


“ΜΕΓΑΛΟΥΣ ΖΩΓΡΑΦΟΥΣ» 


Μαντένια Βελάσκεθ 
Μποττιτσέλλι Ρέμπραντ 
Ἱερώνυμος Μπὸς Γκόγια 
Λεονάρντο ντὰ Βίντσι ۸/۲ 
Ντύρερ Matic 
Μιχαήλ. Αγγελος 1 ٥ 
Ραφαὴλ. Μοντιλιάνι 
Τισιανὸς Ντὲ Κίρικο 
Χόλμπαϊν Γύζης 
Μπρέγκελ. Λύτρας 

"EX. Γκρέκο Βολανάκης 
Ροῦμπενς Παρθένης ۰ 


ΧΡΟΝΟΛΟΓΙΚΗ ΙΣΤΟΡΙΚΗ ΣΕΙ͂ΡΑ ΤΩΝ 6 ΤΟΜΩΝ 


1. ۸7۵ τὸν Τζιόττο στὴν ᾿Αναγέννηση 
2. Αναγέννηση 

3, “And τὸν 170 Αἰώνα στὸν 190 

4. ᾿Απὸ τὸν 190 Αἰώνα στὸν 200 

5. Eikootög Αἰώνας 

6. Ἕλληνες Ζωγράφοι 

Copyright FABBRI - «MEAIZZA» 

ΕΚΔΟΤΙΚΟΣ ΟΙΚΟΣ «ΜΕΛΙΣΣΑ) 


ΠΑΝΕΠΙΣΤΗΜΙΟΥ 34 ΤΗΛ. 611.692 - 635.096 
ΘΕΣΣΑΛΟΝΙΚΗ : ΤΣΙΜΙΣΚΗ 41 ΤΗΛ. 29010 


H BIBAIOAEXIA TOY ΕΡΓΟΥ 


1. Ἡ βιβλιοδεσία τοῦ ἔργου εἶναι στερεά, καλλιτεχνικὴ 
καὶ κοσμεῖται ἀπὸ πολύχρωμη κουβερτούρα. “O κάθε τόμος 
εἶναι τοποθετημένος μέσα σὲ θήκη ἀπὸ χαρτόνι 300 γραμ. 


2. Οἱ προσκοµίζοντες MONO στὸ βιβλιοπωλεῖο µας (IIa- 
νεπιστημίου 34 στὸ ΚΕΝΤΡΟ τῆς στοᾶς) τὰ τεύχη 1-15 θὰ 
παραλαμβάνουν τὸ βιβλιοδετημένο τόμο ἀφοῦ καταβάλουν 
δρχ. 150 γιὰ τὴν ἀξία τῆς βιβλιοδεσίας. Γιὰ τὴν ἀρτιότε- 
pn ἐμφάνιση τοῦ τόμου ξανατυπώσαμε τὶς 15 ἔγχρωμες si- 
κόνες τῶν ἐξωφύλλων καὶ τὶς τοποθετῆσαμε στὸ τόμο. 
Επίσης προσθέσαµε ὀκτὼ σελίδες μὲ τὰ περιεχόμενα καὶ 
τὰ εὑρετήρια τοῦ τόμου. 


3. H ἀνταλλαγὴ τῶν τευχῶν μὲ βιβλιοδετημένους tó- 
μους θὰ ἀρχίση ἀπὸ τὶς 20 Μαρτίου. 


Οἱ ᾿Εκδοτικοὶ Οἶκοι «FABBRI» καὶ «MEAIXXA» na- 
ρουσιάζουν στὴν Ἑλλάδα τὴ μεγαλύτερη σειρὰ βιβλίων 
τέχνης στὸν κόσμο, τὴν ἔκδοση 


«ΟΙ ΜΕΓΑΛΟΙ ΖΩΓΡΑΦΟΙ» 


«ΟΙ ΜΕΓΑΛΟΙ ΖΩΓΡΑΦΟΙ» θὰ ὁλοκληρωθοῦν σὲ 
ἑνάμιση χρόνο, σὲ ἕξι πολυτελέστατους τόμους μὲ πρό- 
τυπη καλλιτεχνικὴ βιβλιοδεσία. Θὰ ἔχουν συνολικὰ 
πάνω ἀπὸ 800 σελίδες κειμένου καὶ 1.600 ἔγχρωμες ὅλο- 
σέλιδες εἰκόνες. 


Κάθε τόμος θὰ περιλαμβάνη 15 Μεγάλους Ζωγρά- 
φους. O τόμος ΕΛΛΗΝΕΣ ΖΩΓΡΑΦΟΙ εἶναι μιὰ ἔργα- 
σία πρωτότυπη καὶ μοναδικὴ στὴ χώρα μας. 


Κάθε βδομάδα, o” ἕνα ξεχωριστὸ πολυτελὲς τεῦχος - 
βιβλίο, κι ἕνας Μεγάλος Ζωγράφος! 


Ἕνα βιβλίο ποὺ θὰ περιέχη τὴ βιογραφία του, ὑπεύθυνη 
παρουσίασή του, σχόλια καὶ κριτικὲς πληροφορίες γιὰ 
τὸ ἔργο του καὶ τὴν ἐποχή του καί, τὸ κυριότερο, πλού- 
ola ἀνθολόγηση τοῦ ἔργου του σὲ ὑπέροχες ἔγχρωμες 
ὁλοσέλιδες εἰκόνες. 


Κάθε τεῦχος - βιβλίο θὰ εἶναι μεγάλου σχήματος 
(27 x 37 Ex.) σὲ χαρτὶ illustration 180 γρ. καὶ θὰ κυκλο- 
φορῆ τώρα στὴν ἐπαναστατικὴ τιμὴ τῶν 30 δρχ. τὴν 
ἑβδομάδα. Μετὰ τὴ βιβλιοδεσία τοῦ κάθε τόμου, τὰ τεύ- 
χη τῶν ξένων ζωγράφων θὰ πωλοῦνται 60 δρχ., ἐνῶ τῶν 
Ἑλλήνων 90 δρχ. τὸ καθένα. 


Ἔτσι, μὲ ἐλάχιστα χρήματα, μπορεῖ κανεὶς và ἀπο- 
κτήση τὴν πιὸ μεγάλη σειρὰ βιβλίων τέχνης στὸν κόσμο. 


Φτιάξτε καὶ σεῖς τὴν προσωπική σας πινακοθήκη ! 
Κάθε ἀντίτυπο εἶναι καὶ ἕνα πρωτότυπο | 


Ἢ ἔκδοση «OI ΜΕΓΑΛΟΙ ΖΩΓΡΑΦΟΙ» εἶναι ἕνα 
καλλιτεχνικὸ γεγονός. Κάτι ἐντελῶς ἰδιαίτερο στὴν πνευ- 
patin ζωὴ τῆς χώρας μας. Καὶ κάτι ἐντελῶς ἰδιαίτερο 
στὴ δική σας ζωή. Ἕνα πραγματικὸ ἀπόκτημα, ἕνα ἐφό- 
διο, γιὰ σᾶς, γιὰ ὅλη τὴν οἰκογένεια, καί, αὔριο, γιὰ τὰ 
παιδιά σας. Γιατὶ εἶναι ἕνα ἔργο ποὺ δὲν «παλιώνει». Σὰν 
γνήσιο ἔργο τέχνης. 


ΤΙΜΗ ΤΕΥΧΟΥΣ ΔΡΧ. 30 


